  Майя Бывальцева 25-тӥ гудырикошконэ Глаз ёросысь Адам гуртысь «ДондыДор» паркын Вань удмурт воршудъёслэн ыстэм муртъёссылэн люкаськонзы (сход) ортчоз. Ужрадлэн ужпумез но ужан радлыкез сярысь ивортодэтъя «Удмуртия» агентстволы вераз люкаськонлэн кичӧлтӥсез, Глазкарысь «Шаертодонъя клуб» огазеяськонлэн тӧроез Альбина Баженова. Солэн верамезъя, туннэ тросэз удмуртъёс уг тодо ни, кыӵе воршудэ соос пыро, нош этнографъёслэн чакламзыя, Глаз ёросын гинэ 50 пала воршудъёсты пусйыны луэ. Ачиз Альбина Баженова 2002-тӥ арысен пиналъёсын ӵош экспедициосы пота но вашкала выжыосмес утчан-гожтон ужен выре. Возьматоно, удмуртъёс мукет калыкъёслэсь ӧвӧл пӧртэм, ӧвӧл урод, со законъёсъя ик обществолэн азинсконэз мынэ. Озьы бере, возьматоно чеберлыксэ, ӟечлыксэ, мурлыксэ, визьмо луэмзэ. Егитъёсты тодматоно соин Альбина Баженова, Глазкарысь «Шаертодонъя клуб» огазеяськонлэн тӧроезКызьы вераз Альбина Баженова, люкаськонэ нырысь ик асьсэ воршудзэс тодӥсь адямиос пыриськыны кулэ. Соку вераськон рос-прос луыны быгатоз, кылсярысь, тодыны, маин соос ог огзылэсь висъясько. Со люкам бере асьмеос быгатомы адӟыны — со воршудной группаос висъясько ог огзылэсь, но «единство в разнообразии» шуо. Отысен ик адӟом, кыӵе пӧртэмлыко та удмурт калык шуыса, отысен ик адӟом, кыӵе узыр та удмурт калык шуыса, кыӵе чебер со удмурт калык. Со валтӥсез Альбина Баженова, Глазкарысь «Шаертодонъя клуб» огазеяськонлэн тӧроезУжрадын кӧня ке площадкаос ужалозы шуыса чакламын. Одӥгез — туспуктонъёс лэсьтон. «Трос ветлӥськомы экспедициосы, мон туж ӟеч тодӥсько ни воршудной группаосысь калыкъёс юн пӧртэмесь шуыса тусбуен», — вераз Альбина Баженова. Со сяна, пӧртэм гуртъёсын улӥсьёсын вераськоназы кутӥськись кылъёслэсь пӧртэмлыксэс, воршудъёслэсь преданиоссэс, ишанкылъёссэс (быличка) гожтыса кельтыны малпало. Шаертодонъя клублэн тӧроез верамъя, та площадкаосын одно ик тодосчиос ужаны кулэ. Со площадкаос ужан понна кулэ научной сопровождение, соин ик тыршомы учёнойёсты ӧтьыны, специалистъёсты, кудъёсыз турско фольклорен, лингвистъёсты, антропологъёсты. <…> Социологъёслы но интересно кулэ луыны Альбина Баженова, Глазкарысь «Шаертодонъя клуб» огазеяськонлэн тӧроезНимаз площадкаосын сояз яке таяз воршудэ пырись адямиосын тодматӥсь стендъёс луозы. Со мифология ӧвӧл ни, «матысь история», пусйиз Альбина Баженова. Вань туж тодмо адямиос, но нокин уг тоды, соос удмуртъёс шуыса. <…> Туж умой луоз именно егитъёслы возьматыны, ӧвӧл возьдаськоно аслэсьтыд шуыса. Пӧртэм калыклэн вань котькыӵеосыз — вань ӟечез но, уродэз но, вань туж вылӥ достижениос басьтэм адямиос но. Татын вань умойзэ возьматом Альбина Баженова, Глазкарысь «Шаертодонъя клуб» огазеяськонлэн тӧроезОзьы ик киужъёслы сӥзем инты висъяськоз. Радъясьлэн верамезъя, отын, оло, удмурт калыклэн брендэз луыны быгатӥсь арбериосты синйылтыны луоз. Кылсярысь, со луыны быгатоз пыдын нуллон кут. Удмурт калыклэн туала улонысь ужпумъёсыз сярысь кенешон понна котырес ӝӧк радъяськоз. Альбина Баженовалэн кылъёсызъя, отын нылпиосты визьнодан, калыклэсь дауръёсын люкам дунлыксэ утён но сое егитъёслы пыӵатон, гуртъёсты утён, Глазкарын удмурт гимназия кылдытон ужпумъёсты ӝутыны кулэ. «Татын вань юанлы веран уд шедьты сразу, но хотя бы со вераськонэз кутскон. <…> Та сходмы азьлань луоз ни, удмурт кыл медаз быры шуыса, малы ке шуоно со ласянь, та ласянь возьматӥськомы удмуртлыклэсь чеберлыксэ, ӟечлыксэ, шуом», — вераз Альбина Баженова Воршудъёслэн люкаськоназы пыриськыны мылкыд карисьёслэсь куриськонъёссэс 25-тӥ пӧсьтолэзёзь куто crk@glazrayon.ru электрон почтая яке таӵе адресъя: 427621 Удмуртия, Глазкар, Киров урам, 11, Глаз ёросысь лулчеберетъя, но туризмъя центр. Ватсаса юанъёс сётыны луэ 8(34141)5-39-17 телефонъя. Тегъёс: Мерлык Лулчеберет Удмуртия история Глазкар удмуртъёс удмуртлык  